مریم نواز

مریم نواز شریف (پیدائش: 28 اکتوبر 1973ء) پاکستان دی ہک مشہور سیاست دان ہن۔ اوہ اینہہ ویلہے  پنجاب دی وزیراعلیٰ دے طور تے خدمات انجام ݙیندی پئی ہن۔ اوہ پاکستان دے کہیں وی صوبے دی وزیراعلیٰ بݨݨ آلی پہلی تریمت ہن۔ مریم نواز شریف پاکستان دے سابق وزیراعظم نواز شریف دی دھی ہن تے اوہ شروع وچ خاندان دی مخیر تنظیماں وچ شامل رہی ہن۔ 2012ء وچ، اوہ سیاست وچ داخل تھئ تے 2013ء دے عام انتخابات دے دوران انہاں کوں انتخابی مہم دا انچارج بݨایا ڳیا۔ 2013ء وچ انہاں کوں وزیراعظم یوتھ پروگرام دی چیئرپرسن مقرر کیتا ڳیا، پر 2014ء وچ انہاں دی تقرری کوں لاہور ہائی کورٹ وچ چیلنج کرݨ دے بعد استعفیٰ ݙے ݙتا۔

2024ء دے پاکستانی عام انتخابات دے دوران، اوہ پہلی وار پاکستان دی قومی اسمبلی (این اے) تے پنجاب صوبائی اسمبلی دے کیتے منتخب تھئ، جیندے نال انہاں دا پارلیمانی آغاز تھیا۔ انہاں نے بطور رکن صوبائی اسمبلی (ایم پی اے) حلف چاتا تے اینہہ واسطے این اے دے لیے اپݨی نشست چھوڑ ݙتی۔

## ڄم تے خاندان
مریم نواز شریف دا ڄم  28 اکتوبر 1973ء کوں لاہور، پنجاب، پاکستان وچ تھیا۔ انہاں دے پیو، نواز شریف، ترائے  واری پاکستان دے وزیراعظم رہ چکیے ہن، انہاں دی ماء، کلثوم نواز شریف، خاتون اول رہ چکی ہن۔ مریم نواز دے ݙو بھرا، حسین تے حسن نواز تے ہک ڄائیں، عاصمہ ہن۔ انہاں دے ݙاݙا، میاں محمد شریف، ہک صنعت کار تے اتفاق گروپ دے بانی ہن، جبکہ پرݙاݙا، گاما پہلوان (پیدائشی ناں غلام محمد)، ہک پہلوان ہن۔نانکے تے ݙاݙکے  ݙوہاں امرتسر توں ہن، جیہڑے تقسیم ہند دے بعد پاکستان ہجرت کر ڳئے۔ شہباز شریف، ہݨ آلا وزیراعظم ، انہاں دے چاچا ہن تے حمزہ شہباز شریف، رکن قومی اسمبلی پاکستان سوتر ہن۔ مصنفہ تہمینہ درانی، مریم نواز دی چاچی ہن۔

1992ء وچ، انہاں نے 19 سال دی عمر وچ محمد صفدر اعوان نال شادی کیتی تے اپݨےپئے دا کنیت مریم صفدر رکھ ڳھدا۔ صفدر اوں ویلہے پاکستانی فوج وچ کیپٹن دے طور تے خدمات انجام ݙیندے پئے ہن تے پاکستان دے بعد دے وزیراعظم دے دور وچ نواز شریف دے سیکیورٹی آفیسر ہن۔ صفدر اعوان نال انہاں دے ترائے ٻال ہن: ہک پتر جنید تے ݙو دھیریں ماہنور تے مہر النساء۔

## تعلیم
مریم نواز شریف نے اپݨی تعلیم کانونٹ آف جیسس اینڈ میری، لاہور توں حاصل کیتی۔ انہاں نے اپݨی پری نرسری توں ݙاہویں جماعت تک مکمل کیتا۔ بعد وچ، انہاں نے لاہور کالج برائے خواتین یونیورسٹی وچ ایف ایس سی کیتی۔

انہاں کوں تعلیمی کم کارکردگی دی وجہ توں کنیئرڈ کالج توں مسترد تھیوݨ دا سامݨا کرݨا پیا تاں انہیں دے پیو نواز شریف نے، جیہڑے اوں ویلے  پنجاب دے وزیراعلیٰ ہن، مداخلت کر تے پرنسپل کوں معطل کر ݙتا۔ پر کالج دے طلبہ تے عملے دی جانب توں کیتی ڳئی ہڑتال دی وجہ توں پرنسپل کوں بحال کر ݙتا ڳیا۔ مریم نے بعد وچ ڈاکٹر بݨݨ دی کوشش کیتی، ایں سانگے انہاں نے 1980ء دی دہائی دے آخر وچ کنگ ایڈورڈ میڈیکل یونیورسٹی وچ داخلہ ڳھدا۔ پر، غیر قانونی داخلے تے تنازع پیدا تھیوݨ دے بعد، انہاں کوں اپݨی ڈگری مکمل کیتے بغیر کالج چھوڑݨا پیا۔

مریم نواز نے پنجاب یونیورسٹی توں انڈرگریجویٹ تعلیم مکمل کیتی، جتھوں انہاں نے ادب وچ ماسٹر دی ڈگری حاصل کیتی۔ 2012ء وچ، اوہ پی ایچ ڈی کر یندی رہ ڳئی  ہن۔ پاکستان وچ 9/11 دے بعد دی بنیاد پرستی تے ڈگری تے اوہ چینوا آچہ بہ جیہے مابعد نوآبادیاتی مصنفین دی شوقین تے شاعر فیض احمد فیض دی مداح دے طور تے بیان کیتی ڳئی ہن۔

2014ء وچ، ایم اے (انگریزی ادب) تے پی ایچ ڈی وچ انہاں دی ڈگریاں تے پولیٹیکل سائنس وچ لاہور ہائی کورٹ نے سوال اٹھایا۔ ایہ واضح کائنی ہئی جو انہاں دی پی ایچ ڈی۔ ڈگری حاصل کیتی ڳئی ہئی یا اعزازی؟ 2018ء وچ، انہاں نے پاکستان دے الیکشن کمیشن کوں ریکارڈ جمع کرویندے ہوئے صرف انگریزی ادب وچ اپݨی ماسٹر ڈگری دا اعلان کیتا۔

## سیاسی زندگی
سیاست وچ آوݨ  توں پہلے، مریم نواز شریف خاندان دی رفاہی تنظیم دے انتظام وچ شامل رہی ہن تے شریف وقف (ٹرسٹ)، شریف میڈیکل سٹی تے شریف تعلیمی اداریاں دی سربراہ رہی ہن۔

2012ء وچ، مریم نے اپݨی سیاست دی طرف آوݨ تے 2013ء دے پاکستان دے عام انتخابات وچ پاکستان مسلم لیگ ن دی طرف توں انتخابی مہم چلاوݨ دی ذمہ داری سونپ ݙتی ڳئی تے انہاں دی کارکردگی کوں سراہا ڳیا۔ مریم کوں نواز شریف دا ظاہری وارث تے مسلم لیگ ن دا نواں رہنما سمجھیا ویندا ہئی۔

مارچ 2017ء وچ، مریم کوں بی بی سی دی 100 خواتین دی فہرست وچ شامل کیتا ڳیا، جیہڑی دنیا بھر دیاں بااثر خواتین کوں تسلیم کریندی ہئی، خاص طور تے اپݨے ملک دی پہلی دھی دے طور تے۔ دسمبر 2017ء وچ، اوہ نیویارک ٹائمز دی سال 2017ء دے واسطے دنیا دی 11 طاقتور خواتین دی فہرست وچ شامل تھئی۔

اوہ 2017ء وچ سیاسی طور تے اوں ویلے وقت سرگرم تھئے جݙݨ انہاں دے پیو کوں پاناما پیپرز کیس تے متحدہ عرب امارات وچ ملازمت دے ذریعے منی لانڈرنگ دے سلسلے وچ عدالت عظمٰی پاکستان دی جانب توں نااہل قرار ݙتا ڳیا تے سزا سنائی ڳئی۔ انہاں نے حلقہ این اے 120 وچ ضمنی انتخابات دے دوران اپݨی ماء کلثوم نواز دے کیتے مہم چلائی۔

جون 2018ء وچ، انہاں کوں حلقہ این اے-127 (لاہور-5) تے پی پی-173 توں 2018ء دے عام انتخابات وچ حصہ گھنݨ دے کیتے مسلم لیگ ن دا ٹکٹ ݙتا ڳیا۔ جولائی وچ، انہاں کوں قومی احتساب بیورو (نیب) دی جانب توں دائر ایون فیلڈ کیس وچ کرپشن دے الزام وچ 7 سال قید دی سزا سنائی ڳئی ہئی، جو انہاں دے پیو نواز شریف کوں 9 مہینے وݙاٹرائل وچ 10 سال قید دی سزا سنائی ڳئی ہئی۔ انہیں کوں "اپݨے پیو دی جائیداداں چھپاوݨ وچ اہم کردار" پائے ونڄݨ دے بعد اکساوݨ دے جرم وچ 7 سال دی سزا سنائی ڳئی، جیندے وچ نیب دے نال عدم تعاون تے 1 سال وی شامل ہئی۔ فیصلے دے مطابق، انہاں نے اپݨے پیو دے نال "مدد، مدد، حوصلہ افزائی، کوشش کیتی تے سازش کیتی"۔

29 ستمبر 2022ء کوں، مریم دے چاچا شہباز شریف دے اقتدار وچ آنݨ دے فوراً بعد، اسلام آباد ہائی کورٹ نے انہیں دی بدعنوانی دی سزا کوں کالعدم قرار ݙے ݙتا تے انہیں دے رشتہ داراں دے خلاف ٻہوں  سارے مقدمات دی پیروی کرݨ توں انکار کر ݙتا تے ولا الیکشن لڑݨ دی اہل تھی ڳئ۔ پر، اوہ پیچھاں ہٹدی نظر آئی کیوں جو سیاسی جماعتاں دے اتحاد، پاکستان ڈیموکریٹک موومنٹ نے زور پکڑ ڳیا تے انہاں دے چاچا شہباز شریف اڳلے وزیراعظم دے کیتے اپوزیشن دے امیدوار دے طور تے سامݨے آئے۔

## پارلیمانی کیرئیر تے وزیراعلیٰ پنجاب
2024ء دے پاکستانی عام انتخابات وچ، اوہ پاکستان دی قومی اسمبلی دے کیتےمنتخب تھئ جیہڑے حلقہ این اے-119 (لاہور۔3) دی نمائندگی کریندے ہن تے پنجاب دی صوبائی اسمبلی دے کیتے، حلقہ پی پی-159 (لاہور-15) دے بطور مسلم لیگ ن امیدوار دی نمائندگی کریندے ہن۔ مریم نے پہلی وار عام انتخابات وچ حصہ ڳھدا۔ قومی اسمبلی دی نشست دے کیتے، انہاں نے 83,855 ووٹ حاصل کیتے تے پی ٹی آئی دے حمایت یافتہ امیدوار شہزاد فاروق کوں شکست ݙتی، جیہڑے 68,376 ووٹ حاصل کیتے ہن۔ صوبائی اسمبلی دی نشست دے کیتے، انہاں نے 23,598 ووٹ حاصل کیتے، پی ٹی آئی دے حمایت یافتہ امیدوار مہر شرافت علی نے 21,491 ووٹ حاصل کیتے، انہاں کوں آسانی نال شکست ݙتی۔

انتخابات دے بعد، مریم نواز کوں مسلم لیگ (ن) نے صوبہ پنجاب وچ وزیراعلیٰ دے کیتے اپݨا امیدوار نامزد کیتا ہئی۔ نتیجتاً، اوہ این اے-119 وچ اپݨی نشست چھوڑ ݙتی ہانے تے پنجاب دی وزیراعلیٰ دا کردار سنبھالݨ دے کیتےپی پی-159 وچ اپݨی نشست برقرار رکھی ہئی۔

25 فروری 2024ء کوں، انہاں نے پنجاب دے وزیراعلیٰ دے عہدے دے کیتے اپݨے کاغذات نامزدگی جمع کروائے، پی ٹی آئی دے حمایت یافتہ رانا آفتاب احمد خان توں مقابلہ کیتا۔ اڳلے ݙینہہ، اوہ 220 ووٹ حاصل کر تے بلامقابلہ پنجاب دی 19ویں وزیراعلیٰ منتخب تھی ڳئ۔ ایہ اوں ویلے تھیا جݙݨ پی ٹی آئی نے انتخابات دا بائیکاٹ کرݨ دا فیصلہ کیتا جیندے دے بعد رانا آفتاب دی جانب توں ایوان توں خطاب کرݨ دی درخواست کوں اسپیکر ملک محمد احمد خان نے مسترد کر ݙتی ہئی۔ جیندے نتیجے وچ پی ٹی آئی دے 103 ایم پی اے احتجاجاً واک آؤٹ کر ڳئے تے رانا آفتاب کوں کوئی وی ووٹ کائنی ملا۔ اوہ پاکستان دی پہلی تریمت وزیراعلیٰ بݨ ڳئے، اوہ شریف خاندان دی چوتھی رکن تے ایں عہدے تے منتخب تھیوݨ آلی اپݨے خاندان دی پہلی تریمت رکن وی بݨ ڳئ۔

## تنازعات
اپریل 2016ء وچ، مریم نواز، انہیں دے بھرا حسن نواز شریف تے حسین نواز شریف دے ناں پانامہ دستاویزات وچ آئے، جیہڑے مبینہ طور تے ٹیکس چوری دا معاملہ ہو سڳدا ہئی۔

## حوالہ

ونکی:پاکستانی سیاسی تِریمتاں
ونکی:پاکستانی سیاستدان
ونکی:شریف ٹَٻَّر
ونکی:وزیر اعلیٰ پنجاب
ونکی:صوبائی اسمبلی پنجاب
ونکی:حکومت پنجاب
ونکی:مریم نواز